**Treziți-vă români**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Balcanii povestesc despre o țară

În care se iubesc frații cu frați,

O țară vie, sfântă, milenară,

Buchet de flori al munților Carpați.

Pământ udat cu lacrimi și sudoare,

Amenințat cu-ai morții reci fiori,

Pe drumul lor spre-o Românie mare

Visau un steag măreț în trei culori.

Au biruit cu brațe peste brațe

Îmbrățisări născute-n foc și chin,

Un vis sublim de zbor și libertate

Lăsând în urma lor vechiul suspin.

Dar am căzut din nou în amorțire,

E țara astăzi plină de păgâni.

Ca să trăim din nou în fericire

Din somn, acum, treziți-vă români!